Ce scrie presa străină despre prestația Simonei Halep din meciul cu Paula Badosa
Simona Halep a fost învinsă de Paula Badosa în runda inaugurală a turneului "WTA 1.000" de la Miami, iar L'Equipe a analizat primul meci disputat de româncă după scandalul de dopaj care a ținut-o departe de teren timp de un an și jumătate.
Cotidianul francez a explicat că diferența în meciul de pe Grandstand a fost făcută de problemele avute de Halep la serviciu și de durerile la umăr care au făcut-o pe româncă să ceară un time-out medical.
"Suspendată iniţial pentru 4 ani pentru dopaj, Simona Halep a profitat de reducerea pedepsei pentru a reveni în circuit, marţi, la Miami. Revenirea ei s-a încheiat cu o înfrângere în faţa Paulei Badosa (1-6, 6-4, 6-3), scrie lequipe.fr.
La 569 de zile de la ultimul său meci la US Open 2022, Simona Halep a revenit marţi în circuit.
Între New York şi Miami, unde şi-a reluat cariera graţie unui wild card, românca a fost prinsă de patrula antidoping şi suspendată timp de patru ani, înainte de a-şi vedea pedeapsa redusă la nouă luni de către Tribunalul de Arbitraj Sportiv, la începutul lunii martie. Fostul număr 1 mondial şi-a putut relua cariera imediat după aceea, dar dificultăţile sale la serviciu au condamnat-o în faţa Paulei Badosa (1-6, 6-4, 6-3)", scrie lequipe.fr.